هیندوستان-دا لئیسان یاغیش‌لارین سبب اولدوغو داشقین‌لار و تورپاق سوروشمه‌لری نتیجه‌سینده 50-دن چوخ آدام حیاتینی ایتیریب.
تایمز آف ایندیا قزئتی‌نین یایدیغی خبرده اؤلکه‌نین هیماچال پرادش ایالتینده لئیسان یاغیش‌لاری و کولیین داوام ائتدیگی بیلدیریلیب.
هیماچال پرادش ایالتی‌نین باش ناظیری سوخویندر سینگ سوخو  رسمی ایکس اینترنت صحیفه‌سینده کئچمیش توییتر  ائتدیگی پای‌لاشیمدا گون عرضینده ایالتده 50-دن چوخ آدامین حیاتینی ایتیردیگینی، 20-دن چوخ اینسانین ایسه قاپا‌لی قالدیغینی بیلدیریب. او، اؤلن‌لرین سایی‌نین آرتا بیله جگینی استثنا ائتمیی.
هیماچال پرادش ایالتی‌نین شیملا  شهرینده‌کی شیو  معبدینده باش وئرن تورپاق سوروشمه‌سیندن سونرا بؤلگه‌ده 14 نفرین جسدی تاپیلیب.
ایچ ایشلر ناظیری آمیت شاه میللی فلاکته موداخیله قوه‌لری‌نین بؤلگه‌ده آختاریش-قورتارما عملیات‌لارینا باشلادیغینی بیلدیریب.
بو باره‌ده معلوماتی یئرلی ان‌دی‌تی‌وی کانالی معلومات یاییب.
هیندوستان متئورولوژی ایداره سی ایسه هر ایکی ایالت اوچون "قیرمیزی خبردارلیق" اعلان ائده‌رک، نؤوبتی 24 ساعات عرضینده هیماچال پرادئش و اوتاراکند-ین موختلیف بؤلگه‌لرینده گوجلو یاغیش‌لارین داوام ائدجگینی تخمین ائدیب.
